شمالك صدكت اكدر عالفراك
وماأشوفك بعد كل عقلك
انت صوتك بية روح اتصور الحال
ترد روحي لو صوتك سمعته
انه مسودن شلون ازعل عليك
الزعل يضحك علية شما زعلته
اكابر صح جنت ماأحجي وياك
روحي اتروح يمك تحجي سكته
شجاك اتعوفني يمعود اشبيك
وقلبي عليك يمعود فطمته
صبرت اهواي بلكت اكدر انساك
وماكول انساك بس اتذكرك
انت كمر وجهك تعال وضيع الليل
وخلي الليل يرجف من طلعته
ترهملي انت وارهم اني عليك
ومايسوه الزعل شكك صفحته
اعتذرلك هسه اجيت وكون ماجيت
وعساني لبابكم لا ماوصلته
كتلك انت الية وملكي للموت
وغيري وياك ماترهم عشرته
كاعي انت وزرعتك وانة فلاح
ليش الغير يحصد الزرعته
قلبك هذا يمي وأسولف وياه
اكيف لو يقنعك لو قنعته
ماأصبر بدونك لحظه ماأعيش
هذا الصوت من قلبك سمعته
تعال بسرعه نسحك الراح
ومن قلبي الزعل صدك شلعته
منقوووووووووول